Sajtóközlemény

2018/06/15

A Házak Ásza Kft. technológiai fejlesztése átadásra került

Európai Unió 23M Ft támogatásával a Nagytarcsai Ipari Parkban megvalósult a Házak Ásza Kft. technológiai bővítése. A Közép Magyarországi Operatív Program keretében támogatott „Telephelyfejlesztés” közel 50M Ft összkötségvetésű beruházás, a meglévő technológiák kapacitás bővítésével, és új termékek bevezetésével került megvalósításra.

A 2014. óta Nagytarcsára települt, és ott termelő Házak Ásza Kft. épületelem gyártási technológiai fejlesztést hajtott végre, mely keretében mind az ajtógyártás, mind a kerítéselem gyártás kapacitása nő. A beszerzésre került berendezések egyrészt új termékek előállítását, másrészt a stabil gyártási környezet megteremtését eredményezik. A Kft. ezzel közelebb került ahhoz, a kezdetekben megfogalmazott célhoz, hogy megvalósuljon a folyamatos exportra történő értékesítés.

Az ajtógyártás fejlesztésénél új termékkel jelentkezik a cég, mert a megvalósult beruházással kültéri kivitelben is gyártanak dekorfóliázott ajtókat. Ezzel a termékkel teljessé válik a termékpaletta tovább bővítve a választható kivitelű ajtók számát, a mai vásárlói igényeknek megfelelően.

Jelentős fejlesztésen ment keresztül a kerítéselem gyártás, itt 100%-al nőtt az elemgyártás kapacitása, de a felfogató rendszer fejlesztése is megtörtént. A vásárlóknak lehetősége van a kerítéselemmel azonos kivitelben megvásárolnia a felfogatáshoz szükséges alkatrészeket. A továbbiakban nem kell a helyszínen hegeszteni, a rendszer elemeit csavarozással lehet rögzíteni, a gyárban felvitt bevonatok nem sérülnek, a felszerelés során.

A vállalkozások térségi támogatása nagy segítséget nyújt abban, hogy az építőiparban elindult beruházásokban a magyar kis- és középvállalatok is megjelenhessenek beszállítóként. A beruházásoknál elvárt minőségek, illetve határidők, csak technológiai fejlesztésekkel tarthatóak, de az export igények is csak ilyen módon elégíthetőek ki.

A fejlesztéssel sikerült növelni a gyártási kapacitásunkat, a minőség megőrzése mellett, de új termékekkel is jelentkezünk, hogy megtartsuk, illetve növeljük piaci részesedésünket ezekben a piaci szegmensekben. Továbbiakban is hangsúlyt fektetünk a technológiák optimalizálására, a termelékenység, a hatékonyság növelésére.

A beruházás 2018, június 15.-én megvalósult a tervezett műszaki és fizikai tartalom mellett.